#Breaking: राज्याचे परिवहन मंत्री अनिल परब यांना ईडीचं समन्स, चौकशीला हजर राहण्याचे आदेश

मुंबई : राज्याचे परिवहन मंत्री आणि शिवसेना नेते अनिल परब यांना ईडीनं समन्स बजावलं आहे. ईडीनं अनिल परब यांना उद्या ईडी चौकशीसाठी हजर राहण्याचे आदेश दिले आहेत. साई रिसॉर्टप्रकरणी ईडीकडून तपास सुरु आहे. मे महिन्यात साई रिसॉर्टप्रकरणी ईडीनं ७ ठिकाणी छापेमारी केली होती. त्यादिवशी अनिल परब यांची १३ तास चौकशी करण्यात आली होती. आता अनिल परब यांना ईडीनं समन्स दिलं आहे. साई रिसॉर्ट प्रकरणी ईडीकडून चौकशी करण्यात येत आहे. ईडीला साई रिसॉर्टच्या प्रकरणात मनी लाँड्रिंग झाल्याचा संशय आहे. ईडीनं आता पुन्हा एकदा अनिल परब यांना ईडीनं समन्स दिलं आहे. अनिल परब उद्या ईडीच्या चौकशीसाठी हजर राहणार का हे पाहावं लागणार आहे.

अनिल परब यांना उद्या हजर राहण्याचे समन्स
शिवसेना नेते अनिल परब यांच्यावर ईडीनं २६ मे रोजी छापे टाकले होते. ईडीनं २६ मे रोजी साई रिसॉर्ट प्रकरणी सात ठिकाणी छापे टाकले होते. ईडीनं त्या दिवशी अनिल परब यांची १३ तास चौकशी केली होती. त्यानंतर पुन्हा एकदा ईडीनं अनिल परब यांना चौकशीसाठी समन्स पाठवलं आहे. अनिल परब यांना १५ जून रोजी सकाळी मुंबईतील ईडी कार्यालयात उपस्थित राहण्याचे आदेश देण्यात आले आहेत.